Hronična opstruktivna bolest pluća
Hronična opstruktivna bolest pluća (engleski: chronic obstructive pulmonary disease, skr. COPD odnosno HOBP, nekad i hronična opstruktivna plućna bolest, HOPB ili COLD) jeste opći pojam grupe bolesti pluća, koju karakterizira kašalj, obilno iskašljavanje i otežano disanje pri napornom radu. U prvoj liniji tu spadaju hronični opstruktivni bronhitis i plućni emfizem. U oba ova slučaja, karakteristika je da je naročito otežan proces ispuštanja zraka (ekspiracija). U svakodnevnom govoru za ovu grupu bolesti koristi se izraz pluća pušača a za njen glavni simptom pušački kašalj.